Okwagala SereebuAbagaalana 16th, October 2016 , 598 Abasomye
Phina Mugerwa omuyimbi, era naye yayawukana ne muganzi we bubi nnyo gwe bagamba nti sikituufu nti Cindy ye yamumusiggulako.
Ivan Semwanga wamu n'omuyimbi Zarie bbo bw'oba obatunuulidde nabo ssi kyangu okusigala awamu nga bakyali mu mukwano gwabwe. Buli kiseera bawukana era buli omu navaayo ng'agamba nti aliko ennamba empya gy'aba yafunye emuwumuzza ebirowoozo. Abantu abamu bwe balaba ba ssereebu ng'a bawukana mu ngeri eyo balowooza nti ssi kyangu kwagala ssereebu n'omuwangaaza. Naye ekyo ssi kituufu.
Aisha Mayinja muka Ronald Mayinja Rauda Mubiru muka Haruna Mubiru, Sarah Nakaayi yafumba ewa Mesach Semakula, Daniela Atim Mayinja ye muka Jose Chameleone Mayanja bonna beesanga nga baagala bassereebu era bonna, abaami baabwe bayimbi abayina abakyala abangi ababegwanyiza. Wabula abakyala abo bonna basobodde okwagala abaami baabwe newankubadde ng’abantu abasinga bagamba nti tekiba kyangu okwagala ssereebu.
Omuyimbi Joanita Kawalya abadde mu bufumbo bwe okumalira ddala ebbanga egwanvu ne bba Muganga nga tebawukanye
Ba ssereebu balinga abantu abalala bonna. Mulimu abasobola okugumikirizibwa nabatasobola kugumukirizibwa. Wabula okusobola okuwangaaza ssereebu oteekeddwa okumanya, kyoteekeddwa okola, omukwano gwammwe okusobola okugenda mu maaso. Era oteekeddwa okumanya nti ne bw'oba toyagadde ssereebu,bw'oba tomanyi ngeri gy'oteekeddwa kukwatamu mwagala wo gw'oba ofunye era oba tosobola kubeera namuntu mulala akwagala.
Bwomanya nti oyagala ssereebu, biki byoteekeddwa okola okusobola okukuuma omukwano gwammwe?
Ekisooka oteekeddwa okwerabira nti oyagala ssereebu, omuyise ng'omuntu omulala yenna gwe wali oyagaddeko era bwonokola ekyo ojja kuba osobola okumubuulira ekikuli ku mutima ssaako okumuwabula ng'abadde asobezza nga bwe wandikoze ku muntu atali ssereebu.
Ekirala kyoyinza okola ng'ogudde mu mukwano omuzibu ne ssereebu bwe butalowooza nnyo ku mirimu gyabwe. Ebintu ebibaawo ng'abayimbi bali ku siteegi bakooka. Bw'aba musajja, abakazi bayinza okujja ku siteegi ne beekola obusolosolo obwa buli kika ekiviirako bakazi baabwe okunyiiga. Bwabeera mukazi, nabasajja bangi abavaayo ne bamusanga ku siteegi ne batandika okumwekolezzaako ebintu ebiyinza okugya mu mbeera bwobeera bbaawe. Kyoba olina okukola bwe butatunuulira ebyo ebiba bigenda mu maaso ku siteegi ng'ekintu ekikulu. Bw’aba komyewo awaka fuba okulaba ng'ebibadde ku siteegi tobyogerako okujjako okwogera ku bulamu bwammwe wamu ne n'okutunuulira eby'okwesanyusaamu olwo omukwano gwa sseereebu ojja kuba osobola oguwangaaza naye ekitali ekyo kasita onobotekamu olububabuba, nga gwalise.
Ekirala ky'oba oyina okola kwe kulaba nga buli bwobeera naye ofuba nnyo okumufaako. Basseebu abasinga obungi mwana wange tebatera kwesiga bantu babeera ku lusegere.
Bw'oba mukazi, nga gwe oyagala ssereebu ayinza okulowooza tomwagala omwagalako ssente ze. Naawe ky'oba olina okola okumukakasa nti omwagala, kwe kumulaga amapenzi agataliimu bwonna era wewale n'okumusaba ssente eza buli olukedde okujjako nga kyetagisa.
Tekiba kirungi okwogera buli kiseera ku mirimu gyabwe.
Okugeza bw'oba oyagala Chris Evans bwavaayo nakola oluyimba, gwe oteekeedwa okusooka okuvaayo okumusiima nti oluyimba lwokoze mukwano lulungi, gwe oteekeddwa okubeera omuwagizi we asooka ng'abakubi be nduulu abalala tebanaba kuvaayo. Kinno nno bwonokikola kijja kumulaga nti newankubadde waliwo abakyala abalala abamufaako, naye bonna gwe abasinga.
Ssereebu wo, bwabeera nga ye Moses Golola, oteekeddwa okuyiga engeri gyakolamu ebintu bye ne ngeri gyoteekeddwa okumuwagiramu.
eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn